open-index/open-wikipedia-markdown huggingface dataset:
Erika Steinbach

**Erika Steinbach** (født 1943) er en tysk politiker (AfD, tidligere partiløs og CDU). Hun var 1990–2017 medlem av Forbundsdagen og 1998–2014 president for Bund der Vertriebenen. Steinbach er medlem av Forbundsdagens komité for menneskerettigheter og humanitærhjelp, og var CDU/CSU-fraksjonens talskvinne for menneskerettigheter og humanitærhjelp. Fra 2000 var hun medlem av CDUs føderale styre (*Bundesvorstand*). Erika Steinbach meddelte 15. januar 2017 at hun ikke lengre ønsket å tilhøre CDU.

## Liv
Erika Steinbach ble født i 1943 som datter av en Luftwaffesersjant fra Hanau, med schlesiske røtter, som var stasjonert i Rahmel. Moren stammet fra Bremen. I januar 1945 flyktet moren med Erika og hennes tre måneder gamle søster fra Rahmel til Schleswig-Holstein. Etter å ha tilbragt fem år i en flyktningleir klarte familien i 1950 å dra til Hanau i 1950, hvor Erika Steinbach vokste opp.

Etter privat musikkstudium (fiolin) arbeidet hun som musiker i konsertorkestre, før hun studerte informatikk og forvaltningsvitenskap, og jobbet som prosjektleder for automatiseringen av bibliotekene i Hessen.

I 1974 ble hun medlem av CDU, og fra 1977 til 1990 var hun fraksjonsassistent for CDUs fraksjon i bystyret i Frankfurt am Main. I 1990 ble hun innvalgt i Forbundsdagen, det tyske parlamentet, over landslisten i Hessen. Hun ble gjenvalgt i alle etterfølgende valg, og er nå en av to direktekandidater valgt fra Frankfurt.

I 2000 ble hun innvalgt i CDUs føderale styre. Hun er også medlem av styret i *[[Landsmannschaft Westpreußen]]* og ZDF-fjernsynsrådet. Fra 1994 har hun vært medlem av Goethe-Institut.

Et av hennes viktigste politiske mål er oppførelsen av et Zentrum gegen Vertreibungen i Berlin. Hun er leder for stiftelsen av samme navn, som ble grunnlagt i september 2000 sammen med den fremtredende SPD-politikeren Peter Glotz.

Steinbach har vært gift med dirigenten Helmut Steinbach siden 1972. Hun er protestantisk og tilhører den såkalte gammellutherske kirken, dannet i protest mot sammenslåingen av den lutherske og kalvinistiske kirken.

Sammen med Peter Glotz tok hun i 2003 initiativ til opprettelsen av Franz Werfels menneskerettspris, hvor hun er jurymedlem, sammen med bl.a. Otto von Habsburg, Klaus Hänsch og Otto Graf Lambsdorff. Prisen deles ut annethvert år og gikk i 2009 til Herta Müller.

9. juli 2009 ble hun tildelt Den bayerske fortjenstorden av statsminister i Bayern Horst Seehofer, for sitt arbeid for rettighetene til ofrene for fordrivelsen.

## Referanser


## Eksterne lenker
* 
* BdV-presentasjon
* Forbundsdag-presentasjon
Vingelsåsen

**Vingelsåsen** er ei grend i Tolga kommune i Nord-Østerdal i Innlandet fylke. Den ligger på grensa til Tynset, på en jordrygg  vest for Glomma, godt synlig fra jernbane og fylkesvei 30. Grenda har i 2012 7 gårder. 4 av disse driver med melkeproduksjon og ligger på setra med dyra om sommeren. Gårdene har mange gamle hus, og flere stabbur fra 1600-tallet.

Navnet Vingelsåsen er av nyere opphav. Det eldste navnet var «Aas», som fikk ny form i «Aasen». Utenom det man veit om den første bosetninga her, kan det være tenkelig at Aas huste folk som var på vandring i hedensk tid. Ettersom Vingelsnavnet skriver seg fra den tida, må også Aas ha vært med som stedsnavn for den gamle ferdselen. De første som fant veien hit og slo seg ned i ly av storskogen med fritt utsyn sørover Glåmdalen, hadde naturlige kilder til selvberging rundt seg, med muligheter til fangst i liene og fiske i Glåma. Men det skulle gå mange århundre før jordbrukende bønder slo seg ned her. Det som ble gården Aas har sitt grunnlag fra rundt 100 år etter Svartedauen, eller samtidig med den første bosetninga i Vingelen. Det var folk på leiting etter dyrkingsland som så at bakkene her egnet seg godt for kornavl, men hovednæringa var nok jakt og fiske.
   
Det første skriftlige skattemanntallet for Nord-Østerdal er fra 1528. Brukeren i Aas heter da Østen, og han er det året regnet med blant de 4 som betalte skatt i Vingelen.

Gården ble solgt av stattholder Gyldenløve til oppsitterne for en billig penge i 1668. Gården ble snart skueplass for en århundrelang strid om skogen mellom de gamle åsinger og Røros Kobberverk, særlig om Telneset. Rørosverket anla i 1666 en smeltehytte på gårdens grunn. Rundt denne hytta vokste senere tettstedet Tolga fram. I 1905 ga staten en del skog, den såkalte «Tolgen kronskog» tilbake, en del hadde gården beholdt. 
 
## Litteratur
*Eystein Eggen (1886-1973): *Sogeminner frå heimbygda*, 1943.
Bryan «Pop» Robson

**Bryan Stanley «Pop» Robson** (født 11. november 1945 i Hetton-le-Hole, Tyne and Wear) er en engelsk tidligere fotballspiller.

## Klubbkarriere
* Newcastle United: 206 kamper, 81 scoringer. 
* West Ham: 120 kamper, 47 mål.
* Sunderland: 90 kamper, 34 mål.
* West Ham (2. periode): 107 kamper, 47 mål.
* Sunderland (2. periode): 52 kamper, 23 mål.
* Carlisle: 48 kamper, 21 mål.
* Chelsea: 11+4 kamper, 5 mål.
* Carlisle 1982–83: 11 kamper, 4 mål.
* Sunderland 1983–84: 7+5 kamper, 3 mål.
Totalt 	674 ligakamper	 + 9 innbytter,	 265 ligamål.

I sin siste sesong (1983–1984) ble han innkalt for å redde Sunderlands plass i divisjonen. Han var 38 år og scoret sesongen og lagets aller siste mål, det målet som reddet plassen.

## Referanser


## Eksterne lenker
*
Hadelandstrioen

**Hadelandstrioen** var betegnelsen på de tre skøyteløperne Ivar Ballangrud (1904–69; aktiv ca. 1920–48), Michael Staksrud (1908–40) og Hans Engnestangen (1908–2003; aktiv ca. 1925–44), som dominerte norsk og internasjonal skøytesport på 1930-tallet. Mellom 1929 og 1938 vant de tre til sammen sju NM-, seks EM- og sju VM-gull. Ballangrud vant i tillegg tre distanser under vinter-OL 1936.

Alle de tre var født og oppvokst på Hadeland, men representerte byklubber i Hamar og Oslo i den viktigste delen av karrieren.

## Litteratur
*
Tylldal

**Tylldalen** er både et dalføre og ei fjellbygd i Tynset kommune i Nord-Østerdalen, Innlandet. Bygda ligger helt øverst i Tylldalen og har om lag 500 innbyggere. Tylldalen har både skole, barnehage, nærbutikk, kirke, flere grendehus, og noen bedrifter.

Dalføret dannes av elva Tysla, som er ei tilførselselv til elva Rena. I øst ligger fjellmassivet Fonnåsfjellet, i vest Tronfjellet (Tron) på 1666 moh.. Bygda ligger langt oppe i Tysla, som renner sørover fra bygda og inn i Rendalen kommune, til Lomnessjøen og Storsjøen. Jutulhogget ligger sørvest for bygda, på andre sida av Tylldalen og går gjennom fjellet til Østerdalen og Glomma i vest.

## Næringsliv
De fleste som bor i Tylldalen arbeider på Tynset, som er regionsenteret i fjellregionen. Jordbruk er en viktig næringsvei i Tylldalen. Tylldalens hovedfartsåre er fylkesvei 30, og rutebusser mellom Tynset og Rena/Koppang kjører daglig på denne veien.

## Historie
Bygda har mange minner fra katolsk tid, da Tynset sognet til Nidaros. Pilegrimsvandringene gjennom dalen er den historiske bakgrunn for friluftsteatret Tylldalspelet. Forestillinga *Dei urolege av hjarte* av Ola Jonsmoen og Ellef Røe, som hadde premiere i 1976.

## Kultur
Tylldal Idrettslag kommer fra bygda, og det finnes både skytebane, hoppbakke, lysløype og fotballbane i Tylldalen. Tylldalen er også kjent for det tradisjonelle «olsokspelet», som arrangeres hvert år på Tylldalen bygdetun. Tylldalen er rik på natur og friluftsopplevelser. Det finnes muligheter for overnatting på Tron ungdomssenter, som ligger midt i mellom Tylldalen og Tynset, rundt 10 kilometer nord for Tylldalen.

## Litteratur
* 
* 
* 

## Eksterne lenker
* Tylldalen.no
Emilio Mola

**Emilio Mola Vidal** (født 9. juni 1887, død 3. juni 1937) var en spansk hæroffiser og en av lederne av 1936-opprøret som startet den spanske borgerkrig. 

Mola ble født på Cuba som da var en spansk koloni, hvor hans offiser-far var stasjonert. Han døde i en flyulykke under Guipúzcoafelttoget.

## Se også
* Femtekolonne

## Referanser
Telneset

**Telneset** er ei lita grend ved Glomma nord i Tynset kommune, deler av grenda ligger i Tolga. På Telneset finnes en av to broer som krysser Glomma på strekningen mellom Tynset og Tolga. På vestsiden av Glomma går fylkesvei 30, og på østsida går fylkesvei 681. Jernbanen går mellom Glomma og fylkesveien på østsida av Glomma.

## Historie
Telneset ble først ei egen grend da Rørosbanen kom i 1877. Det ble bygd egen stasjon på Telneset med kontor, venterom, pakkhus og leilighet for stasjonsmesteren. Telneset stasjon lå på 498 moh. Det var to sidespor på stasjonen, og trafikken var stor. Postkontoret lå også i stasjonsbygningen, og Telneset hadde postnummer 2520. Det vokste raskt fram et lite samfunn rundt stasjonen. Det kom landhandel tvers overfor stasjonen. Sagbruket Tela Sag startet i 1887, og hadde flust opp å gjøre med materialer til husbygging og sviller til jernbanen. Det ble startet betongstøperi som leverte takstein, rør og kantstein. På den tiden var det det eneste mellom Hamar og Trondheim. Det ble også startet opp snekkerfabrikk som lagde vinduer, dører og møbler. Det var eget ungdomslag i grenda fra 1889, sangkor fra 1890 og idrettslag fra 1902. Fra å være et bondesamfunn ble det også et arbeidersamfunn, og både 1. mai og 17. mai ble feiret.

24. april 1940 skjedde den mest dramatiske hendelsen i bygdas historie. Tyskerne kom oppover Østerdalen, og et tog med norske soldater var på retrett. Toget ble beskutt og måtte stanse på Telneset stasjon, tyske fly kom og slapp 13 bomber mot toget og ødeleggelsene var store. Seks unge nordmenn ble drept under angrepet, og 50 år etter ble en bauta og minnelund for de falne anlagt på Telneset. Jernbanen krysser elva Tela like nord for stasjonen. Denne brua ble sprengt en vinternatt under krigen. Det var tyske soldater forlagt på Telneset for å vokte jernbanen fram til freden kom i 1945. Stasjonen ble bygd opp igjen.

På forsamlingshuset Folkvang ble det arrangert fester, det ble brukt til møter av alle slag. Det ble spilt bridge og det øvelser med sangkoret. Bygdekinoen kom også innom og viste film for det lokale publikum. Skolen i grenda het Øian skole.

## Nåtid
I dag er mye av dette borte. Grenda er igjen ei jordbruksgrend, og arbeidsplassene utenom jordbruket er stort sett på Tynset eller Tolga. Sagbruket består, og det er en privat barnehage i grenda. Idrettslaget Gå-På eksisterer fortsatt, og det samme gjør forsamlingshuset Folkvang. Skolebarna går på skole enten på Tynset, Tolga eller i Vingelen. I oktober 2007 begynte barkhuset på Tela Sag og Høvleri å brenne. Det var en trommel som ble brukt til å tørke bark i, som ble for varm. De ansatte prøvde å kjøle den ned, men til ingen nytte. Plutselig kom det et skikkelig smell som hele bygda kunne høre. Da var hele bygget antent. De som var til stede på Tela ringte brannredningsmannskapet på Tynset, men de kom altfor sent. Bygget sto i fyr og flamme, og alle som bodde innen en radius på ca. 6 km kunne se at det brant. Heldigvis ble ingen skadet.

## Kilder
*

## Eksterne lenker
* Tela Sags hjemmeside
Vandreslåtter

**Vandreslåtter** er slåtter som finnes i varianter over hele hardingfeleområdet, noen ganger også utenfor, i Gudbrandsdalen, Østerdalen og enda lenger. 

De fleste vandreslåttene er spilt på oppstilt bass, og er klare dur-slåtter. I et tilfelle finnes også varianter i moll, spilt på vanlig fele eller sjøfløyte. Dette trekket kan peke mot at slåtten har eksistert i landet svært lenge, og blitt assimilert inn i nye tonearter. En variantgruppe finnes på flere felestiller, mens de fleste er å finne på et bestemt.

Hardingfeleverket dokumenterer opptil 20 varianter av en og samme vandreslått.

## Eksempler
Gangar i 2/4- takt.

* *[[Førnesbrunen]]*, med beslektede varianter fra hele hardingfeleområdet: 22 varianter.
* *Fyken*, varianter fra hele hardingfeleområdet: 17 varianter.
* *Hopparen*, 15 varianter fra hele hardingfeleområdet.
* *Hildalen*, 13 varianter i alle distrikter utom Valdres.
* *Lofthusen*, 14 varianter fra Hordaland, Telemark og Numedal.
** Røyskatten*, 12 varianter fra Hordaland over Telemark til Krødsherad.
* *Rotneimsknut*, 13 varianter over hele hardingfeleområdet.
* *[[Fossegrimen]]*, 12 varianter, mest fra Numedal og Telemark.

## [[Springar]]

* *Gamle Gudbrand* finnes i varianter så langt som til Østerdalen.
* *Valdreskvælven*
* *den Blårandute*
* *Nordfjordingen*
* *Grimeliden*
* *Moguten*
* *Igletveiten*
* *Jondølen* – skiller seg ut ved et mer eiendommelig felestille i mange nedskrifter. Variantene spilles på oppstilt, nedstilt eller forstemt.
* *Jarand Skinnarland*
* *Kåte-Reiar* eller *Asle Myro*
* *Hallingstugo*

Variantene kan være ulike i lengde og oppbygning, men kjennetegnes ved felles sentrale vek. Navnene på slåttene varierer fra bygd til bygd. Her er det valgt ut navn som bæres av flere varianter. Det er også viktig å huske at den samlede mengden nedskrifter var større enn den som ble redigert i hardingfeleverket, slik at antallen oppgitte varianter av en og samme slått ikke nødvendigvis er representativt for tradisjonstilfanget. Mange av disse slåttene er knyttet til bestemte sagn, eller har en flora av stev knyttet til seg.
Jon Grunde Vegard

**Jon Grunde Vegard** (født 1957) er en norsk tidligere stuper og trener. Han har i alt 68 NM-titler, og er dermed den stuperen i Norge som har flest NM-titler (per 2007). Han ble nummer 11 i 10 m tårnstup i OL i Los Angeles i 1984. Han konkurrerte for Tønsberg Svømmeklubb og Hamar Idrettslag.

Jon Grunde Vegard er sønn av stuperen og treneren Grunde Vegard og bror til Tonje Vegard. Han vokste opp i Tønsberg i Vestfold, der han stupte for Stupklubben Spinn, og Tønsberg Svømmeklubb fram til 1986. Da byttet han til Hamar Idrettslag (HIL) og stupte for den klubben til han ga seg i 1992.

Etter fire år med studier i *computer science* ved University of Texas i Austin i USA og et år i militæret, flyttet Jon Grunde Vegard til Hamar der han trente frem blant annet Iren Dahl, Kamilla Gamme, Kim Toril Kristiansen, Siri Hafnor, Cathrine Nordli og Evy Nergård. Sterke stupnavn blant guttene er Tom Inge Jensen og Halvor Hirkjølen.

## Meritter
* 68 NM-titler i seniorklassen i perioden 1972-1996, hvorav 35 i sviktstup, 27 i tårnstup og seks i stup kombinert. Han vant sin eneste kongepokal i 1983.
* Ti nordiske mesterskap, sju i tårnstup og tre i sviktstup.
* Sølv i junior-EM, 3 m sviktstup – Leeds i England i 1973.
* 4.-plass, 1 m fra 1975 og 4.-plass på 3 m og 7.-plass fra 10 m i 1984 som beste plasseringer i Europacup. 
* 5.-plass og 6.-plass i EM, 10 m tårnstup og 7.-plass i EM, 3 m sviktstup, og 6. (10m) i Roma.
* Beste plasseringer i VM er 13. og 15.-plass.

## Referanser


## Eksterne lenker
*
Jørgen Tjønnstaul

**Jørgen Olavson Tjønnstaul** (1894&ndash;1985) var en spellemann fra Telemark.

Han var sønn av Olav Tjønnstaul og kona Ingebjørg og vokste opp med en eldre søster. Faren spilte hardingfele, og Jørgen tok ved fela tidlig. Da han var fire  år, døde mora og søsteren, og Olav døde da Jørgen var 16. 

Tjønnstaul var kjent som en fremragende dansespellemann, men også for *villspel*, det vil si at han diktet sammen på stående fot og spilte ulikt fra gang til gang. Alt i alt er det bare noen få slåtter som har festet seg etter ham, først og fremst *[[Førnesbrunen]]*. 

Tjønnstaul hadde en evne til å skape på stedet som få kunne gjøre ham etter, og var kjent for gode historier, fortellerglede og treffende replikker. En replikk etter Tjønnstaul går slik: *«Det finst ingen [[djevelen|djævel]], det er berre noko kvinnfolki hev funne på for å skræme konn».*

Tjønnstaul var kanskje en av de mest karakteristiske spellemennene i sin generasjon, lett gjenkjennelig som han var, radmager og med et underlig blikk. Minnesmerket over ham finnes på Rauland. 

## Referanser
Slaget ved Longue-Pointe

**Slaget ved Longue-Pointe** ble utkjempet 24. september 1775 under den amerikanske uavhengighetskrigen og var en britisk seier. En avdeling av general Montgomerys hær under Ethan Allen ble beseiret av Quebec–militsen utenfor portene til Montréal.

Allens mål var å sikre bredden til St. Lawrence-elva og å forhindre britenes general Carleton i å forsøke å skaffe seg hjelp fra Fort St. Jean under beleiringen av Montgomery. Amerikanerne handlet på dårlig etterretning og bestemte seg for å angripe selve Montreal.

De ble møtt på slagmarken av en styrke av milits og britiske soldater. Allens menn som ble truffet av skuddsalver, brøtt nesten umiddelbart sammen. Allen overgav seg og ble tatt til fange.

Dette mislykkede angrepet på Montreal førte til full mobilisering av den lokale militsen som snart talte 2000 menn. Men Carleton nektet fremdeles å organisere hjelp fra Fort St. Jean. Militsen var oppgitt og oppløste seg snart for å ta seg av innhøstningen, og Carleton trakk seg tilbake til Québec by. I november okkuperte Montgomery Montreal uten et skudd.
The Hanson Brothers

**The Hanson Brothers** er et kanadisk punk-band som kan sees på både som en hyllest til og en parodi over The Ramones. Navnet er tatt fra de tre ishockeyspillere i Slap Shot fra 1977 som går under navnet *Hanson Brothers*, og bandets image er da også sterkt preget av ishockeykultur, både i forhold til klesdrakt og tekster. I likhet med Ramones benytter også medlemmene samme etternavn. Flere av sangene til Hanson Brothers er også basert på kjente Ramones-sanger; «Blitzkrieg Bop» blir eksempelvis i Hanson Brothers' tapning «Blitzkrieg Hops», og åpningslinjen «Hey, ho, let's go» blir til «Hey, you, let's brew».

Bandet ble startet i 1991 av No Means No-medlemmene John «Johnny Hanson» Wright (vokalist), Rob «Robbie Hanson» Wright (bass) og Tom «Tommy Hanson» Holliston (gitar) samt DOAs trommeslager Ken «Kenny Hanson» Jensen. Etter at sistnevnte omkom i en brann i 1995 ble han for en periode erstattet av Ken «Kenny Hanson II» Kempster, før Ernie «Ernie Hanson» Hawkins fra Removal overtok.

Musikken er i all hovedsak tregreps punk a'la Ramones, men det er samtidig lett å høre at musikerne, særlig Robbie og Tommy, til vanlig spiller mer avansert musikk. Til tider spiller også Hanson Brothers mer eksperimentiell punk enn det Ramones noensinne gjorde. Deres kanskje mest kjente sang er imidlertid en versjon/parodi av No Means Nos «Dad», men der originalen tar for seg et alvorlig tema som incest, dog med et ironisk tilsnitt, handler «Brad» om en gutt som vurderer å rømme hjemmefra fordi broren hele tiden bruker videospillene hans.

Hanson Brothers er først og fremst et sideprosjekt, og dets aktivitet varierer derfor alt etter hva først og fremst No Means No, men også Removal, driver med.

## Diskografi

* *Brad* (7") – 1992 
* *Gross Misconduct* (LP/CD) – 1992
* *The Hockey Song* (7") – 1996
* *Sudden Death* (LP/CD) – 1996
* *My Game* (LP/CD) – 2002
* *Brad* (CDEP) – 2003

I tillegg ga Hanson Brothers konsert-DVD-en *Would We Be... Live?* sammen med No Means No i 2004.

## Eksterne lenker
*
Marit Hætta Øverli

**Marit Hætta Øverli** (født 12. januar 1964 i Masi) er en samisk sangerinne.

Hun var med i «Masijentene» (1974), og begynte en lang musikkarrière, der hun vant Samisk Grand Prix (1991) og ble Finnmarks vinner i NRKs «2000-årslåta».
Etter promoplaten *Golle Máze / Goahtoeanen* (1995) kom hennes første egne langspillplate, *Ohcame* (Iđut, 1995).  Musikere var; Hans Fredrik Jacobsen, Kåre Kolve, Rune Arnesen og Svein Dag Hauge.

Musikk av Andreas Fliflet ble utgitt av gruppen «Jienat» på *Daja Jienat* (2001),
sammen med musikerne André Ferrari, Fredrik Gille og Mikael Nilsson perkusjon,
Andreas Fliflet vokal og bass, samt Bjørg Ludvigsen Furnes vokal.
Hennes eget band deltok også ved Márkomeannu-festivalen i Evenes
og på Nordlysfestivalen 2006 var hun festivaljoiker med Klemet Anders Buljo.

Hætta Øverli ble i 2005 utnevnt til leder av investeringsselskapet Origo kultur, og har vært politisk aktiv for Finnmarkslista.

## Referanser


## Eksterne lenker
* 
*  jienat.com
Beleiringen av Fort St. Jean

**Beleiringen av Fort St. Jean** (engelsk: St. John) var en beleiring utført av den amerikanske general Montgomery på den britiske byen og fortet Saint-Jean-sur-Richelieu under den amerikanske uavhengighetskrigen. Beleiringen varte fra 21. august til 3. november 1775.

Fort St. Jean voktet den avgjørende inngangen til Canada ved Richelieu-elva ved den nordlige enden av Champlainsjøen. Ved begynnelsen av fiendtlighetene med de tretten koloniene, var Canada nesten blottet for tropper. Fort St. Jeans garnison på 300 infanterister under major Charles Preston gjorde den til den tyngst befestede byen i kolonien.

Et amerikansk forsøk på å storme byen ble slått tilbake 31. august med noen trefninger utenfor fortet. Den neste uken omgrupperte Montgomery sine menn og begynte forberedelsene til en lang beleiring.

Preston holdt ut i påvente av forsterkninger fra general Carleton som lå i leir i Montréal med så mange som 2000 menn. Men Carleton var ikke villig til å sette sikkerheten til Québec by i fare og nektet blankt å risikere sin hær. Denne feilen ville koste ham Montreal og, ironisk nok, ble han selv beleiret i Quebec. 

20. september tok amerikanerne den lille britiske utposten ved Fort Chambly og skar av Preston fullstendig. St. Jean var underlagt daglig bombardering, og forholdene inne i fortet ble daglig verre. Preston fortsatte likefullt å klamre seg til bittert til fortet.

Uten håp om hjelp og med ønsket om å spare befolkningen i byen fra flere vanskeligheter i den kommende vinteren, overgav britene seg i november etter en ti uker lang beleiring. Montgomery gikk inn i Montreal den 13. november.

Tapene på begge sider var lette, men amerikanerne hadde mistet 900 menn i sykdom i løpet av beleiringen. Den lange beleiringen betydde at amerikanerne måtte rykke frem mot Québec by mens vinteren satte inn, siden amerikanernes innrullering var nær å gå ut ved årets slutt.

## Litteratur
*
*
*
*
*
*
*
*
*

## Eksterne lenker
*
Vikdalen

**Vikdalen** er en av fjordbygdene i Vefsn og ligger på sørsida av Vefsnfjorden. Bygda har fergeforbindelse til Mosjøen.

## Geografi

## Historie

## Næringsliv
Liv Hatle

**Liv Kristin Hatle** (født 26. februar 1936 i Kirkenes, død 22. juni 2023) var en norsk lege,  kardiolog og forsker. Hun var en pionér innen bruk av doppler- og ultralydteknikk til hjertediagnostikk og publiserte over 125 vitenskapelig artikler og bøker innen dette emnet.

Hennes forskningskarriere var i hovedsak basert på et samarbeid mellom klinisk kardiologi og teknisk miljø ved NTH i Trondheim. Dette innebar at hun tidlig fikk tilgang på ultralydutstyr av høy kvalitet og så potensialet i hastighetsmålinger i hjertet med doppler-ultralyd kombinert med en usedvanlig gjennomføringsevne. Den første studien ble publisert i 1978. Nye studier ga i løpet av de følgende år et betydelig internasjonalt gjennombrudd. Hun ble invitert til lengre forskningsopphold ved blant annet Stanford University og Mayo Clinic i USA og ble etterhvert en av de mest brukte forelesere i verden innen kardiologisk ultralyd. Fra 1992 gjenomførte hun også forskningsopphold ved universitetene i Linköping, Riyadh og Leuven.

Liv Hatle fikk i 1996 Norges forskningsråds pris for fremragende forskning. I 1997 fikk hun Anders Jahres medisinske pris og ble samme år også æresdoktor ved Norges teknisk-naturvitenskapelige universitet. Hun fikk European Association of Cardiology sin gullmedalje i 2003. I 2008 fikk hun sammen med Bjørn Angelsen Nasjonalforeningens Hjertepris for sitt bidrag til å utvikle kardiologisk ultralyddiagnostikk. Prisen ble delt ut av kong Harald.
I 2020 ble hun utnevnt til æresdoktor ved Universitetet i Leuven (Belgia).

## Referanser
Samariaravinen

**Samariáravinen** er et juv og en nasjonalpark på Kreta og er en av de største turistattraksjonene på øya. Juvet ligger sørvest på Kreta og ble dannet av en elv som rant mellom fjellene Lefká Óri og Volakias. Kløfta er 18 km lang og regnes som en av de lengste i Europa. Den nordlige inngangen ligger 1250 moh. mens den sørlige utgangen er på havnivå, ved landsbyen Agia Roumeli.

## Eksterne lenker
*
Den stortyske løsning

**Den stortyske løsning** (*Großdeutsche Lösung*) eller **stortysk** er betegnelsen på én av to politiske strømninger på 1800-tallet, som hadde som mål å danne en tysk nasjonalstat bestående av alle medlemmene i Det tyske forbund. Denne bevegelsen stod i motsetning til den lilletyske løsning, som hadde som mål å danne en nasjonalstat uten Østerrike, og dermed under prøyssisk ledelse.

## Marsrevolusjonen i 1848
Den stortyske bevegelsen hadde størst støtte i de sydtyske statene (Baden, Württemberg, Bayern, Østerrike), og dens tilhengere var stort sett politisk liberale eller nasjonalliberale. 

Under marsrevolusjonen i 1848 gikk tilhengerne inn for en tysk nasjonalstat som omfattet alle tyskspråklige områder i Det tyske forbund og av historiske og kulturelle grunner dessuten det delvis tyskspråklige Bøhmen og de østerrikske provinsene Krain og Küstenland ved Adriaterhavet. Dette ville imidlertid bare være mulig gjennom en deling av Østerrike-Ungarn.

Begrepet «stortysk» ble første gang brukt av presidenten for nasjonalforsamlingen i Frankfurt i 1848, Eduard von Simson. Den stortyske bevegelsens farver har tradisjonelt vært sort-rød-gull.

## Keiserriket 1871-1918
Da Tyskland ble samlet som nasjonalstat i 1871 ble den lilletyske løsning valgt. I Østerrike og sydtyske stater fortsatte likevel den stortyske løsningen å ha oppslutning i brede lag av folket. 

## Etter den første verdenskrig, Anschluss

Etter første verdenskrig krevde det østerrikske parlamentet at de tyskkulturelle områdene i Østerrike-Ungarn skulle forenes med Det tyske rike, og da seierherrene nektet dem dette, tok den østerrikske republikken navnet *[[Deutschösterreich|Republikken Tysk Østerrike]]*, noe som de senere også ble tvunget til å endre.  

Da Østerrike likevel under *[[Anschluss]]* ble innlemmet i det nasjonalsosialistiske Tyskland i 1938, ble det fra nazistenes side argumentert med at de hadde skapt en stortysk løsning. 
## Referanser


## Se også
* Det tyske forbund
* Folketyskere
* Panzergrenadier-Division Grossdeutschland
Länsväg 336

**Länsväg 336** i Sverige går fra svensk-norske grensen ved Åbo i Nord-Trøndelag til Järpen.

Den møter norske Fylkesvei 72 i vest, og E14 i øst.

## Knutepunkter

;Åre kommune
* Riksgrensen ved Långtjärnen →  (Norge)
* Järpen

## Referanser
Høvikodden

**Høvikodden** er et sted i Bærum kommune i Akershus som er kåret til kommunens tusenårssted.

Betegnelsen brukes ofte som betegnelse på Henie-Onstad Kunstsenter, som ble åpnet i 1968 og plassert i eget bygg tegnet av Jon Eikvar og Sven Erik Engebretsen på odden.

DNV GL har sitt hovedkontor på østsiden av Høvikodden.

Høvikodden er et populært friluftsområde med blant annet en park med gangvei, Kyststien, langs Oslofjorden. På sørsiden er en badestrand.

Odden har et gravfelt med røyser som er fredet.

## Eksterne lenker
* Henie-Onstad Kunstsenter
* Skulpturvandring på Høvikodden
Liste over ISO-standarder

Dette er en delvis liste over noen ISO-standarder. 

Noen av standardene produsert av ISO/IEC JTC1 har blitt gjort gratis tilgjengelig.

## ISO 1–ISO 999
*ISO 3 (*Preferred numbers -- Series of preferred numbers*) Foretrukne tall
*ISO 7 (*Pipe threads where pressure-tight joints are made on the threads*)
*NS-ISO 9 Informasjon og dokumentasjon – Transkribering av kyrilliske tegn til latinske tegn – Slaviske og ikke slaviske språk (*Information and documentation – Transliteration of Cyrillic characters into Latin characters – Slavic and non-Slavic languages*)
*ISO 16:1975 (*Acoustics – Standard tuning frequency (Standard musical pitch)*)
*NS-ISO 31 Størrelser og enheter (*Quantities and units*)
…
*NS-ISO 216 Skrivepapir og visse klasser trykksaker – Ferdigformater – A-serien og B-serien (*Writing paper and certain classes of printed matter – Trimmed sizes – A and B series*)
…
*ISO 639, språkkoder
* ISO 843 for transkripsjon fra greske bokstaver til latinske bokstaver.

## ISO 1000–ISO 9999
…
*ISO 2108 (*Information and documentation -- International standard book number (ISBN)*)
…
* ISO 3103 Tekoking
…
*NS-ISO 3166 Koder for presentasjon av navn på land og deres underinndeling (*codes for countries and subdivisions*)
**NS-ISO 3166-1 Koder for presentasjon av navn på land og deres underinndeling – Del 1: Koder for navn på land (*Codes for the representation of names of countries and their subdivisions – Part 1: Country codes*)
**NS-ISO 3166-2 Koder for presentasjon av navn på land og deres underinndeling – Del 2: Koder for navn på landenes underinndeling (*Codes for the representation of names of countries and their subdivisions – Part 2: Country subdivision code*)
…
*NS-ISO 4217 Koder for angivelse av valutaer og betalingsmidler (*Currency codes*)
…
*NS-ISO 8601 Dataelementer og utvekslingsformater – Informasjonsutveksling – Angivelse av dato og klokkeslett (*Dataelementer og utvekslingsformater – Informasjonsutveksling – Angivelse av dato og klokkeslett*)
…
*ISO 8859 (*Information technology -- 8-bit single-byte coded graphic character sets*) 
**ISO 8859-1 (*Information technology -- 8-bit single-byte coded graphic character sets -- Part 1: Latin alphabet No. 1*)

## ISO 10000–ISO 99999
* ISO 10487 &ndash; Kontakter for tilkobling av bilstereo til bilens høyttalere og strømforsyning.
* ISO 11064 &ndash; Ergonomic design of control centres.
* ISO 11940 for transkripsjon av thai-skrift til det latinske alfabetet.
* ISO 15919 for transkripsjon av indiske alfabeter til det latinske alfabetet. 
* ISO/IEC 26300 (*Information technology -- Open Document Format for Office Applications (OpenDocument) v1.0*)
Den lilletyske løsning

**Den lilletyske løsning** (*Kleindeutsche Lösung*) er navnet på en modell for en tysk nasjonalstat, og det ene av to alternativer som ble diskutert av nasjonalforsamlingen i Frankfurt i 1848. Den innebar en samling av medlemsstatene i Det tyske forbund, bortsett fra Østerrike, til en nasjonalstat under ledelse av kongen av Preussen. 

Alternativet til den lilletyske, var den stortyske løsning, som søkte å inkludere de tyskkulturelle områdene i Habsburgerriket. 

Den lilletyske løsning ble foretrukket av dens tilhengere ut av:

*  nasjonale hensyn, idet Habsburgerne ikke har tenkt å utskille fra sitt herskapsområde Ungarn og andre sentraleuropeiske besittelser, der befolkningen var overveiende ikketysk; 
* strategiske hensyn fra Preussens side - prøysserne betraktet utelukkelsen av Østerrike som gunstig for deres eget etterstrebede hegemoni i det fremtridige tyske rike;
* religiøse hensyn, idet den katolske innflytelse ville bli vesentlig mindre; vel ville den lilletyske løsning gi et betydelig katolsk innslag særlig i best og i sør, men med den stortyske løsning ville det katolske Østerrike og en rekke andre katolske områder komme i en dominerende stilling. Det protestantiske Preussen ville ha mer gjennomslag med en lilletysk løsning; en katolsk dominert løsning ville bli mindre kraftnasjonalistisk og mer paneuropeisk av tendens. 

Den lilletyske løsning ble realisert etter de tyske samlingskrigene i 1871, da tyske nasjonalstat ble dannet med kongen av Preussen som tysk keiser.

## Referanser
Behov

**Behov** er noe som er nødvendig for organismer å leve et sunt liv. Behov skiller seg fra ønsker fordi en mangel på de vil føre til et klart negativ utfall slik som dysfunksjon eller død. Behov kan være objektiv og fysisk slik som mat eller de kan være subjektive og psykologiske som for eksempel behovet for selvaktelse. På et sosialt nivå er behov noen ganger kontroversielle. Å forstå behov og ønsker er et emne innenfor flere fag og samfunnsstrukturer: politikk, markedsføring, psykologi, samfunnsvitenskap og filosofi.

## Behov i markedsteori
Et **behov** er en følt mangel som en gjerne vil avhjelpe, basert på grunnleggende markedsteori. Kjøpere av produkter og tjenester i et marked er enkeltmennesker, husholdninger, bedrifter, private institusjoner og det offentlige, ifølge grunnleggende handelsteori. Avhengig av behov og disponibel kjøpekraft gjøres individuelle kjøpsvalg som har betydning for konkurransen mellom forskjellige leverandører.

## Se også
*Maslows behovspyramide
*Motivasjon
Zionist Occupation Government

Teorien om **Zionist Occupation Government** (ZOG) eller **Jewish Occupation Government** (JOG) er en antisemittisk konspirasjonsteori som brukes av visse høyreekstreme grupper til å hevde at jødene kontrollerer regjeringen i et gitt land. 

Betegnelsen brukes særlig av høyreekstremister i USA, Russland (f.eks. Pamjat), Polen (se også Żydokomuna) og Sverige. I denne sammenhengen brukes ordet «sionist» som dysfemisme for jøde for å fremstille jøder som konspiratorer som forsøker å kontrollere verden.

Konspirasjonsteoretikene hevder at den internasjonale jødiske okkupasjonsregimet (ZOG), som blant annet ledelsen i FN, USA og Israel er støttespillere av, planlegger totalt verdensherredømme. Målet til ZOG skal være å spre perversjon, ondskap og ødeleggelse. Hovedsetene ligger ifølge teorien i Washington D.C. og Tel Aviv og jødene skal etter denne erobre verden ved å styre dens internasjonale økonomi ut ifra en 2000 år gammel plan. Dermed skal de kunne ta direkte kontroll over hver enkelt betydningsfull nasjon gjennom frimurerordenen, der samtlige medlemmer, uvitende om sine lederes planer, tjener ZOG og frivillig arbeider for å feste ZOGs grep om verdensmakten. Hollywood anses også som del av dette systemet, der det benyttes for at folk skal få mest mulig sympati for jøder og glemme deres angivelige forbrytelser mot menneskeheten og forsøk på verdensherredømme. Filmene skal også fremme forakt og hat mot den hvite rase for dens påståtte forbrytelser mot den øvrige verdensbefolkningen. 

Teorien oppsto hos den amerikanske bevegelsen *White Arian Resistance*, og videreførte nasjonalsosialistiske konspirasjonsteorier fra 1930 og 40-tallet. Det er en slags hemmelig lære som kun skal være tilgjengelig for de spesielt innvidde.

## Referanser


## Se også
*Sion Vises Protokoller
Żydokomuna

**Żydokomuna** (polsk nyord for «jødisk kommunisme») var en propagandabetegnelse brukt av enkelte i Polen om

*venstreorienterte partier hvor flertallet i styret bestod angivelig eller faktisk av jøder 
*kommunister og sosialister av jødisk avstamning

Betegnelsen skulle uttrykke det syn at jødene var ansvarlige for kommunismen eller støttet den i vesentlig høyere grad enn den polske befolkningen, og forstørret jødenes deltagelse og betydning i den kommunistiske bevegelse. Jakub Berman, Mendel Kossoj (Wacław Komar) , Anatol Fejgin, Natan Grinszpan-Kikiel (Roman Romkowski)...
Indriði Sigurðsson

**Indriði Sigurðsson** (født 12. oktober 1981) er en islandsk fotballspiller som spiller for KR Reykjavík. Indriði kom til klubben fra Viking FK. Sigurðsson gikk fra nettopp KR til Lillestrøm SK i 2000, deretter til KRC Genk i Belgia i 2003. Han gikk så tilbake til KR i slutten av juli 2006, men etter en kort stopp reiste han til Lyn. Etter tre år på Oslos vestkant signerte han 3. august 2009 for Viking.. Han har også spilt 61 A-landslagskamper for det islandske landslaget og scoret to mål.

## Referanser


## Eksterne lenker
* 
*  Profil på lynfotball.net
*  Profil på Det islandske fotballforbundets sider
Pamjat

**Pamjat** (russisk: *Память*) er en russisk ultranasjonalistisk, antisemittisk organisasjon. Den beskriver seg som «folkets nasjonal-patriotiske ortodoks-kristne bevegelse». Organisasjonen hevder at jøder og frimurere står bak en konspirasjon mot Russland, og at dette er den viktigste grunnen til det russiske folkets dårlige situasjon, landets økonomiske problemer, alkoholisme, «denasjonalisering av russisk kultur» og den økologiske krisen. «Sionistene» blir også beskyldt for å stå bak revolusjonene i 1905 og 1917, millionene av døde i den russiske borgerkrigen og Stalins personkult. 

Pamjats politiske overbevisning bunner i Sions vises protokoller.

## Referanser
Tysklands departement for fordrevne, flyktninger og krigsofre

**Tysklands departement for fordrevne, flyktninger og krigsofre** (*Bundesministerium für Vertriebene, Flüchtlinge und Kriegsgeschädigte*) var et tysk føderalt departement som eksisterte fra 1949 til 1969. 

Departementets oppgave var hovedsakelig å ta seg av de ca. 15 millionene tyske ofre for fordrivelse gjennom etnisk rensning fra Øst-Tyskland og det øvrige Øst-Europa ved slutten av annen verdenskrig, og alle forhold som angikk flyktningene og integrasjonen av dem. I mange år bodde store antall flyktninger i flyktningleire. Da departementet ble oppløst i 1969 var de fleste flyktningene vel integrert i samfunnet i sitt nye hjemland. Departementets gjenværende oppgaver ble da fordelt på andre departementer.

Hans Lukaschek var departementets første sjef. 

## Se også
* Liste over Tysklands fordrevneministre
* Fordrivelsen av tyskere etter annen verdenskrig

## Referanser
Blåveis (andre betydninger)

**Blåveis** kan sikte til:
* **[[Blåveis]]**, en urt i soleiefamilien.
* **«Blåveis»** (slanguttrykk), en bloduttredelse rundt øyet, eller andre steder på kroppen. Som regel forårsaket av støt/slag.
Foretrukne tall

**Foretrukne tall** (også kalt **foretrukne verdier**) er standardanbefalinger for å velge eksakte produktdimensjoner med slike begrensninger. I industridesign kan produktutviklere velge mange forskjellige lengder, diametre, volum og andre karakteristiske kvantiteter. Selv om alle disse valgene er begrenset av funksjonalitet, brukervennlighet, kompatibilitet, sikkerhet eller omkostninger, er det vanligvis et stort spillerom for valg av **eksakte** dimensjonsvalg.

De tjener to hensikter:
# Bruk av foretrukne tall øker sannsynligheten for at andre designere vil gjøre de samme valg. Dette er spesielt nyttig der valgte dimensjoner påvirker kompatibilitet. Hvis for eksempel innerdiameteren til gryter eller avstanden mellom skruer i veggen er valgt fra en serie med foretrukne nummer, vil sannsynligheten for at gamle gryter og vegg-plugg-hull kan bli gjenbrukt når det opprinnelige produktet erstattes.
# Foretrukne tall velges slik at et produkt produseres i mange forskjellige størrelser, så vil disse ende opp som like på en logaritmisk skala. De vil derfor hjelpe til å minimere antall forskjellige størrelser som må produseres og lagres.

## Renardtall

Den franske hæringeniøren Charles Renard foreslo i på 1870-tallet et sett med foretrukne tall brukt sammen med det metriske system.

## Detaljistforpakning

I noen land begrenser forbruker-lovgivningen antallet forskjellige forbrukerpakninger(f-pak) et gitt produkt kan selges i, slik at det skal være lettere for forbrukeren å sammenligne priser.

Et eksempel på en slik regulering er EU-direktivet som behandler væsker (75/106/EEC http://eur-lex.europa.eu/LexUriServ/LexUriServ.do?uri=CELEX:31975L0106:EN:HTML). Direktivet begrenser antallet forskjellige vinflaskestørrelser til 0,1, 0,25 (2/8), 0,375 (3/8), 0,5 (4/8), 0,75 (6/8), 1, 1,5, 2, 3, og 5 liter. Tilsvarende lister finnes for mange andre typer produkt.

## Se også
* Liste over ISO-standarder

## Referanser

* ISO 3, Preferred numbers — Series of preferred numbers. International Organization for Standardization, 1973.
* ISO 17, Guide to the use of preferred numbers and of series of preferred numbers. 1973.
* ISO 497, Guide to the choice of series of preferred numbers and of series containing more rounded values of preferred numbers. 1973.
* ISO 2848, Building construction — Modular coordination — Principles and rules. 1984.
* ISO/TR 8389, Building construction — Modular coordination — System of preferred numbers defining multimodular sizes. International Organization for Standardization, 1984.
* IEC 60063, Preferred number series for resistors and capacitors. International Electrotechnical Commission, 1963
* BS 2045, Preferred numbers. British Standards Institute, 1965.
* BS 2488, Schedule of preferred numbers for the resistance of resistors and the capacitance of capacitors for telecommunication equipment. 1966.
Hans Krüger

**Hans Krüger** (født 6. juli 1902 i Neustettin i Hinterpommern, død 3. november 1971 i Bonn) var en tysk jurist og politiker (CDU). Fra 1958 til 1964 var han president for Bund der Vertriebenen, og fra 1963 til 1964 føderal minister for fordrevne, flyktninger og krigsofre.

## Bakgrunn, utdannelse og yrke

Krüger ble født i en protestantisk pommersk familie, og studerte fra 1922 jus i Jena, Greifswald og Bonn, hvor han 1927 tok den første og 1931 den andre juridiske statseksamen. Deretter arbeidet han som dommer i Pommern. I 1938 ble han utnevnt til *Landgerichtsrat* i Stargard og i 1940 til *Oberamtsrichter* i Konitz. Fra 1943 til 1945 tjenestegjorde han som offiser i hæren. Fra 1957 arbeidet han som advokat og notar i Olpe i Nordrhein-Westfalen.

## Arbeid for fordrevne

Etter annen verdenskrig kom han som flyktning til Westfalen, hvor han ble aktiv i *Bund der vertriebenen Deutschen*. I 1950 ble han lokallagsleder i organisasjonen og i 1954 nestleder i delstaten Nordrhein-Westfalen. Fra 1958 til 1964 var han så president for Bund der Vertriebenen.

## Politisk karrière
I 1923 deltok Krüger i ølkjellerkuppet. Han var medlem av NSDAP fra 1933, og dessuten andre tilsluttede organisasjoner, bl.a. Reichsbund Deutscher Beamter, NS-Rechtswahrerbund og Volksbund für das Deutschtum im Ausland. I 1943 ble han lokallagsleder for NSDAP i Konitz.

Etter krigen ble han medlem av CDU. Fra 1952 var han medlem av kommunestyret i Olpe, og fra 1957 til 1965 var han medlem av Forbundsdagen, det tyske parlamentet. Han var nestleder for utvalget for fordrevne fra 1961 til 1963. Han var fra 1963 til 1964 medlem av Ludwig Erhards første regjering, som minister for fordrevne, flyktninger og krigsofre.

## Referanser
Konsistoriet februar 1946

**Konsistoriet februar 1946** var det første konsistorium hvor pave Pius XII kreerte kardinaler. Det ble holdt 18. februar 1946 i Vatikanet.

Det ble kreert 32 kardinaler.

## Kilder
* Pius XII (1939-1958) &ndash; ''The Cardinals of the Holy Roman Church'' , besøkt 18. november 2015
Ole Hermann Borgan

**Ole Hermann Borgan** (født 10. oktober 1964 i Drammen) er en norsk fotballdommer som har dømt for  Drafn, Vestfossen Han ble kjent da han ble avbildet i Drammens Tidende i Barcelona-drakt foran mesterliga-finalen i mai 2006. På grunn av bildet ble han fratatt oppgaven som assistentdommer i finalen og Arild Sundet måtte overta.

Borgan har vært FIFA-dommer (assistentdommer) siden 1996. Internasjonalt har han vært en del av en fast dommertrio sammen med Terje Hauge (hoveddommer) og Steinar Holvik. Ole Hermann Borgan har vært assistentdommer i to norske cupfinaler (Stabæk-Rosenborg i 1998 og Bodø/Glimt-Rosenborg i 2003). Borgan dømte under EM 2004 i Portugal og under U20-VM 2005 i Nederland, hvor han blant annet dømte finalen mellom Argentina og Nigeria.

Våren 2009 var Ole Hermann Borgan deltaker i programmet *[[Puls]]* på NRK1, der han sammen med tre andre deltakere skulle leve sunnere og trene målrettet. Serien ble avsluttet med at deltakerne løp Sentrumsløpet i Oslo 4. mai. Borgan har også vært brukt som fotballregel-ekspert i TV 2 Zebra-programmet *[[Golden Goal (TV-serie)|Golden Goal]]*. Borgan jobber i dag som Ka Dommerutvikler i NFF Buskerud.

## Eksterne lenker
* KlubbenOnline: Norges Fotballdommerforening: Ole Hermann Borgan
Arbeid

__NOTOC__

**Arbeid** har flere betydninger:
* Arbeid (fysikk), produktet av kraften som virker på et legeme og strekningen legemet forflyttes i kraftens retning.
* Lønnsarbeid, aktiviteter eller deltakelse i yrkeslivet som gir lønnsinntekt.
* Arbeidskraft, menneskelig bidrag til produksjon i økonomien 

## Andre sammenhenger der begrepet benyttes
* Arbeidsgiver, en som yter vederlag i form av lønn til en person som er engasjert for å utføre arbeid.
* Arbeidstaker, person som utfører et arbeid for et vederlag i form av lønn.
* Arbeidsmarked, markedet for arbeidskraft i økonomien
* Barnearbeid, sysselsetting av barn under en gitt alder bestemt av lov eller sedvane.
* Humanitært arbeid, innsats for at mennesker som lider skal få det bedre.
* Håndarbeid, aktiviteter som utføres med håndkraft (manuelt) og der nytte- og/eller dekorobjekter blir laget for hånd eller med bruk av enkle verktøy.
* Negerarbeid, nedsettende om lite respektert, slitsomt og rutinepreget aktiviteter.
* Sosialt arbeid, profesjon som fokuserer på individer, familier, grupper og samfunn og tar sikte på å forbedre deres sosiale funksjon og velferd.
* Svart arbeid, aktivitet som utføres uten at det betales skatt, arbeidsgiveravgift, trygdeavgift eller merverdiavgift og som er ulovlig.

## Se også
* Dugnad
* Frivillighet
* Sysselsetting
Tønsbergfjorden

**Tønsbergfjorden** er en fjord like sør for Tønsberg i Vestfold. Fjorden strekker seg i retning nord-syd. Den grenser i vest til Sandefjord og i øst til Færder med øyene Tjøme og Nøtterøy. Fjorden er ca. 25 km lang. Den er merket som seilingsled for kystfarten og har forbindelse til Oslofjorden gjennom Vrengensundet og Kanalen i Tønsberg. Innseilingen til Tønsbergfjorden markeres av Tønsberg tønne, sydligst og ytterst på Østerøya (Yxney) i Sandefjord kommune. Det ligger flere kjente øyer i Tønsbergfjorden, som Hui (Hudøy), Veierland og Håøya. Der fjorden deles i to av Veierland heter det Vestkjæla mot fastlandet i vest og Tjømekjæla mot øst.

Ytterst i fjorden ligger to større friområder for fritidsflåten, Stauper i Sandefjord kommune og Lindholmen i Færder.

Den del av Tønsbergfjorden som ligger vest for Nøtterøy kalles også for Vestfjorden.

## Se også

* Byfjorden i Tønsberg
* Vestfjorden ved Nøtterøy

## Eksterne lenker
*
John Bale

**John Bale** (født 21. november 1495, død november 1563) var en engelsk teolog og dikter. 

Han ble født i Cove, nær Dunwich i grevskapet Suffolk. Han gikk i kloster fra ung alder, og i klosteret i Cambridge ble han særlig påvirket av Thomas Cranmer. Han ble protestant og giftet seg. Etter at Thomas Cromwell ble henrettet, flyktet Bale til Flandern, men kom tilbake da Edvard VI ble konge, og i 1552 ble han biskop av det irske bispesetet Ossory. Han rømte igjen landet da den katolske Maria I ble dronning, og oppholdt seg i Frankfurt am Main og Basel. Da Elisabeth I tok over, kom han igjen tilbake. I 1560 fikk han et prebende i Canterbury, hvor han døde i 1563.

Han har blant annet skrevet: 
**Kynge Johan*
**Illustrium majoris Britanniae scriptorum, hoc est, Angliae, Cambriae, ac Scotiae Summarium...*
**Scriptorum illustrium majoris Britanniae...Catalogus*

## Referanser
Konsistoriet mars 1973

**Konsistoriet mars 1973** var det fjerde konsistorium hvor pave Paul VI kreerte kardinaler. Det ble holdt 5. mars 1973 i Vatikanet.

Det ble kreert 30 kardinaler, hvilket brakte det totale antall kreert av Paul VI til 118. 

## Kilder
* Paul VI (1963-1978) &ndash; ''The Cardinals of the Holy Roman Church'' , besøkt 18. november 2015
Antialiasing

**Antialiasing**, eller **kantutjevning**, er en gjengivelsesmetode innen datagrafikk og bildebehandling for å gi inntrykk av større oppløsning og finere detaljer i det digitale bildet enn det det egentlig er. Teknikken blir mye brukt i videospill, simulatorer og typografiske dataprogrammer. Den går ut på at kanter blir gjort uklare og gjengis i en fargetone mellom hovedfigurens og bakgrunnens, slik at kantene ser mindre hakkete og ujevne ut. Antialiasing kan kreve mye ytelse av en grafikkprosessor. Desto høyere nivåer av antialiasing som er brukt i et program, desto mer ytelse kreves det av grafikkprosessoren.

## Eksempler

### FXAA (Fast Approximate Anti-Aliasing)
Grafikkytelse er ikke påvirket. FXAA er heller ikke noe særlig effektivt på mindre oppløsninger. Den kan forårsake at grafikken ser mer «tåkete» ut sammenlignet med den ordinære grafikken.

### TAA / TXAA (Temporal Anti-Aliasing)
TXAA er en litt mer avansert form for TAA som kan være svært krevende, men veldig effektivt. Noen ganger kan også TXAA gjøre grafikken «tåkete» og «glatt».

### MSAA (MultiSample Anti-Aliasing)
Tar flere prøver per piksel (f.eks. 2x, 4x, 8x) kun i kanter og geometri. MSAA er som regel den beste måten å kantutjevne grafikk på. På 4x MSAA får man nesten en perfekt balanse mellom grafikkvalitet og ytelse. På grunn av dette er MSAA et av de mest populære kantutjevningsmetoder brukt i spill.

### SMAA (Subpixel Morphological Anti-Aliasing)
SMAA kombinerer elementer fra MSAA og FXAA med avansert kantgjenkjenning.

### SSAA (SuperSample Anti-Aliasing)
Render bildet i høyere oppløsning og skaler det ned. Dette gir svært god bildekvalitet men er svært ytelseskrevende.